Eiropas Sociālā fonda projekta Nr.9.1.2.0/16/I/001

"Bijušo ieslodzīto integrācija sabiedrībā un darba tirgū"

ietvaros

Ieslodzījuma vietu pārvaldes

iepirkuma (atklāta procedūra)

**(saskaņā ar Publisko iepirkumu likuma 10.panta pirmo daļu)**

"Pieaugušo neformālās izglītības programmu īstenošana ieslodzījuma vietās"

(iepirkuma identifikācijas numurs IeVP 2018/32/ESF)

Atbildes uz jautājumiem

1. Jautājums:

Vēlētos saņemt informāciju, vai pieaugušo neformālas izglītības apmācības īstenojot, ieslodzījuma vietās drīkstēsim ienest datorus ar ieinstelētu programmu daiļdārzu veidošanai. Mēs tad spētu piedāvāt arī praktiski strādājot programmā izveidot daiļdārzu un veikt ainavisko plānošanu.

Atbilde:

Saskaņā ar iepirkuma Nolikuma 3.pielikuma "Tehniskā specifikācija" 2.2.punktu:

"2.2. Neformālās izglītības programma veido vismaz 60% no praktiskām nodarbībām."

Līdz ar to datorus ienest var, bet praktiski strādāt uz datorprogrammas nav tas, ko paredz iepirkums, darbs ar datorprogrammām varētu būt programmas teorētiskā daļa vai arī šāda mācību programma atbilst datorprogrammu mācību kopai, kas nav šā iepirkuma priekšmets. Praktiski strādāt ir realitātē apgūt darba prasmes: apstādīt puķu dobes un tt., izmantojot reālus materiālus (zeme, mēslojums, stādi un tt.).

1. Jautājums:

Vēl gribēju vērst Jūsu uzmanību, ka atbilstoši Vispārīgās datu aizsardzības regulas 37.pantam, ja tiek apstrādāti dati par sodāmību, tad obligāti jābūt norīkotam datu aizsardzības speciālistam. (Fizisko personu datu aizsardzības likums zaudē spēku 24.05. plkst. 24.00.  Savukārt, Datu Valsts Inspekcija ir skaidrojusi, ka reģistrēs tikai apliecības ieguvušos datu aizsardzības speciālistus- tos, kas sekmīgi nokārtojuši eksāmenu un ir tiesīgi sniegt datu aizsardzības speciālista pakalpojumus. Kas notiek tad, ja Pretendentam piešķir līgumslēgšanas tiesības, bet datu aizsardzības speciālista viņam nav? Vai jau iesniedzot Pretendenta pieteikumu dalībai iepirkumā ir jāpievieno datu aizsardzības speciālista apliecība?

Atbilde:

Saskaņā ar iepirkuma Nolikuma 2.2.1.punktu tabulā 1.3.punktu: Pretendentam jāiesniedz šādi dokumenti:

|  |  |  |
| --- | --- | --- |
| 1.3. | apliecinājums, ka Pretendents uz  pakalpojuma uzsākšanas brīdi būs reģistrējis personas datu apstrādi Datu valsts inspekcijā vai norīkojis fizisko personu — datu aizsardzības speciālistu (saskaņā ar Fizisko personu datu aizsardzības likuma 21.1 pantu), lai nodrošinātu fizisko personas datu apstrādi saskaņā ar Fizisko personu datu aizsardzības likumu | saskaņā ar 4.pielikumu Pieteikums |

Kā izriet no minētā, Pretendentam (saskaņā ar iepirkuma Nolikuma 4.pielikumā pievienoto formu "Pieteikums") jāapliecina, ka uz pakalpojuma uzsākšanas brīdi tas būs vai nu (jāizpildās viens no diviem norādītajiem nosacījumiem): 1) reģistrējis personas datu apstrādi Datu valsts inspekcijā vai 2) norīkojis fizisko personu — datu aizsardzības speciālistu (saskaņā ar Fizisko personu datu aizsardzības likuma 21.1 pantu). Līdz ar to atbilde uz jautājumu ir nē, Pretendentam, iesniedzot pieteikumu dalībai iepirkumā nav jāpievieno datu aizsardzības speciālista apliecība, bet jāiesniedz Pieteikums ar apliecinājumu par to, ka viņam būs šāds speciālists vai viņš būs reģistrējis personas datu apstrādi uz  pakalpojuma uzsākšanas brīdi.